Христо Смирненски
Ний сме южен северняк

chitanka.info

Ний сме южен северняк,

ний помразихме Сарая!

Стегнахме го толкоз чак,

че Бриян се даже смая.

Ний помразихме навред

кълчищата разноцветни,

ний сновахме в страшен лед

армиите му безчетни.

Ний сме южен северняк —

всичко пука се от нази

и задухаме ли пак,

господ вече да ги пази.

Ний сме южен северняк!

Ний помразихме Сарая

и задухаме ли пак,

бързо ще го пратим в рая!

Беласица

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.